《读梅村先生鹿樵纪闻有感题长句》
清代·唐孙华

一旅谁知扼紫荆，蜩螗聒耳正纷争。腹书竞伏狐鸣火，手蔗频惊鹤唳兵。

直待临危思剪牧，可应先事戮韩彭？石头袁粲真堪惜，自坏边关万里城。

作者简介：（1634—1723）清江苏太仓人，字实君，号东江，晚号息庐老人。康熙二十七年进士。召试，授礼部主事，调吏部，以事去官。工诗，有《东江诗钞》。